เหงียน ซวน ฟุก

เหงียน ซวน ฟุก (Nguyễn Xuân Phúc; เกิด 20 กรกฎาคม พ.ศ. 2497) เป็นประธานาธิบดีเวียดนาม ตั้งแต่ 5 เมษายน พ.ศ. 2564 จนกระทั่งลาออกจากตำแหน่งในวันที่ 18 มกราคม พ.ศ. 2566 เคยดำรงตำแหน่งนายกรัฐมนตรีเวียดนาม รองนายกรัฐมนตรี และรัฐมนตรีประจำทำเนียบรัฐบาลเวียดนาม

**ประวัติ**
เหงียน ซวน ฟุก เกิดวันที่ 20 กรกฎาคม พ.ศ. 2497 เป็นชาวตำบลเกว๋ฝู่ อำเภอเกว๋เซิง จังหวัดกว๋างนาม ในสมัยรัฐเวียดนามหรือเวียดนามเหนือ วันที่ 12 พฤษภาคม พ.ศ. 2525 เขาได้รับการยอมรับให้เข้าร่วมกับพรรคคอมมิวนิสต์เวียดนาม และในวันที่ 12 พฤศจิกายน พ.ศ. 2526 เขาได้รับเป็นสมาชิกพรรคอย่างเป็นทางการ ตั้งแต่ปี พ.ศ. 2521 ถึง พ.ศ. 2522 เขาเป็นหนึ่งในบุคลากรของคณะกรรมการเศรษฐกิจกว๋างนาม - ดานัง และตั้งแต่ปี พ.ศ. 2523 ถึง พ.ศ. 2536 เขาเลื่อนเป็นพนักงาน จากนั้นเป็นรองหัวหน้าสำนักงานคณะกรรมการประชาชนกว๋างนาม - ดานัง

**วัยเด็ก**
เหงียนเฮียนบิดาของเขาเกิดเมื่อปี พ.ศ. 2461 และทำงานให้กับสาธารณรัฐเวียดนาม จนถึงปี พ.ศ. 2497 บิดาของเขามุ่งหน้าไปทางเหนือตามเส้นขนานที่ 17 ของข้อตกลงเจนีวา ส่วนเหงียน ซวน ฟุก, แม่และพี่น้องของเขายังคงอาศัยอยู่ที่บ้านเกิดที่จังหวัดกว๋างนาม ซึ่งพวกเขาเรียนที่โรงเรียนในหมู่บ้าน แม่และพี่น้องของเขาแอบทำงานให้กับแนวร่วมปลดปล่อยแห่งชาติเวียดนามใต้ หลังการสู้รบในปี พ.ศ. 2508 น้องสาวของเขาถูกสังหารโดยกองทัพสหรัฐและรัฐบาลเวียดนามใต้ และในปี 2509 แม่ของเขาก็ถูกสังหารด้วยเช่นกัน ส่วนเขายังอาศัยอยู่กับพี่สาวในบ้านเกิดของเขาระยะหนึ่ง จากนั้นก็ได้ติดตามเพื่อนของพ่อแม่ไปเวียดนามเหนือในปี พ.ศ. 2510 

**การศึกษา**
 พ.ศ. 2516 - 2521 : สำเร็จการศึกษาระดับปริญาตรีสาขาวิชาเศษฐศาสตร์บัณฑิต มหาวิทยาลัยเศรษฐศาสตร์แห่งชาติ ฮานอย (NEU)- พ.ศ. 2521 - 2522 : สำเร็จการศึกษา สาขาการจัดการด้านการบริหาร สถาบันการศึกษารัฐประศาสนศาสตร์แห่งชาติ (NAPA)

**ชีวิตการเมือง**
 พ.ศ. 2536 - 2539 : ดำรงตำแหน่งผู้อำนวยการฝ่ายวางแผนและการลงทุนของจังหวัดกว๋างนาม - ดานัง- พ.ศ. 2540 - 2544 : เป็นสมาชิกถาวรของคณะกรรมการพรรคประจำจังหวัด (สมัยที่ 17, 18) และเป็นรองประธานกรรมการคนที่หนึ่งของคณะกรรมการประชาชนประจำจังหวัดกว๋างนามและผู้อำนวยการคณะกรรมการบริหารเขตอุตสาหกรรมของจังหวัดกว๋างนาม และเป็นสมาชิกสภาประชาชนจังหวัด (สมัยที่ 6)- พ.ศ. 2544 - 2547 : ดำรงตำแหน่งรองเลขาธิการคณะกรรมการพรรคประจำจังหวัดกว๋างนามและประธานคณะกรรมการประชาชนจังหวัดกว๋างนาม (วาระปี 2542-2547) และเป็นสมาชิกสมัชชาแห่งชาติของเวียดนาม (สมัยที่ 11) หัวหน้าสมาชิกสมัชชาจังหวัดกว๋างนามและเป็นสมาชิกของคณะกรรมการเศรษฐกิจและงบประมาณของสมัชชาแห่งชาติ (สมัยที่ 11)- มีนาคม พ.ศ. 2549 : ได้รับแต่งตั้งเป็นรองหัวหน้าผู้ตรวจราชการ และในการประชุมใหญ่ครั้งที่ 10 พรรคได้เลือกให้เขาเป็นคณะกรรมการกลางของพรรคคอมมิวนิสต์เวียดนาม- มิถุนายน พ.ศ. 2549 : ได้รับแต่งตั้งให้เป็นรองเลขาธิการคณะกรรมการพรรคคอมมิวนิสต์เวียดนาม - มิถุนายน พ.ศ. 2549 - สิงหาคม พ.ศ. 2550 : ดำรงตำแหน่งรองรัฐมนตรีประจำทำเนียบรัฐบาล และเป็นสมาชิกคณะกรรมาธิการเศรษฐกิจและงบประมาณของสมัชชาแห่งชาติ (สมัยที่ 11)- 2 สิงหาคม พ.ศ. 2550 - 3 สิงหาคม พ.ศ. 2554 : ได้รับการอนุมัติจากสมัชชาแห่งชาติให้เป็นรัฐมนตรีประจำทำเนียบรัฐบาลเวียดนาม และหัวหน้าคณะทำงานฝ่ายนายกรัฐมนตรีในการปฏิรูปกระบวนการบริหาร- มกราคม พ.ศ. 2554 - กรกฎาคม พ.ศ. 2554 : ได้รับเลือกเป็นสมาชิกของโปลิตบูโรของคณะกรรมการกลางพรรคคอมมิวนิสต์เวียดนาม (CPV) สมัยที่ 11- 2 สิงหาคม พ.ศ. 2554 - 7 เมษายน พ.ศ. 2559 : ดำรงตำแหน่งรองนายกรัฐมนตรีเวียดนาม- 7 เมษายน พ.ศ. 2559 - 2 เมษายน พ.ศ. 2564 : ดำรงตำแหน่งนายกรัฐมนตรีสาธารณรัฐสังคมนิยมเวียดนาม ในการประชุมสมัยที่ 11 ของกองประชุมสมัชชาแห่งชาติครั้งที่ 13- 30 มกราคม พ.ศ. 2564 : ได้รับเลือกเป็นคณะกรรมการกลางของพรรคคอมมิวนิสต์เวียดนาม สมัยที่ 13 (วาระปี 2021-2026)- 31 มกราคม พ.ศ. 2564 : ได้รับเลือกเป็นสมาชิกของโปลิตบูโรของคณะกรรมการกลางพรรคคอมมิวนิสต์เวียดนาม (CPV) สมัยที่ 13- 5 เมษายน พ.ศ. 2564 : ได้รับเลือกให้ดำรงตำแหน่งประธานาธิบดีเวียดนามคนที่10

**เข้าสู่ตำแหน่งประธานาธิบดี**
ในการประชุมครั้งที่ 11 ของสมัชชาแห่งชาติสมัยที่ 14 ในวันที่ 2 เมษายน พ.ศ. 2564 เขาได้รับการเสนอชื่อให้เป็นประธานาธิบดีเวียดนามคนที่10 ต่อจากท่านเหงียน ฟู้ จ่อง เพื่อเลือกตั้งในเช้าวันที่ 5 เมษายน พ.ศ. 2564 และนี่เป็นครั้งแรก ที่ประชุมสมัชชาแห่งชาติจะเลือกนายกรัฐมนตรีขึ้นเป็นประธานาธิบดี
เช้าวันที่ 5 เมษายน พ.ศ. 2564 ในการประชุมครั้งที่ 11 ของสมัชชาแห่งชาติ สมัยที่ 14 ภายใต้การดูแลควบคุมการประชุมของ ท่าน เวิ่น ดิ่ญห์ เฮว้ ประธานสมัชชาแห่งชาติ โดยที่ประชุมสมัชชาแห่งชาติได้ดำเนินการตามขั้นตอนเพื่อเลือกตั้งประธานาธิบดีโดยการลงคะแนนลับ มีมติให้ เหงียน ซวน ฟุก ดำรงตำแหน่งประธานาธิบดีคนที่ 10 หลังจากลงมติเลือกประธานาธิบดี ประธานาธิบดีเหงียนซวนฟุกก็ได้สาบานตนเข้ารับตำแหน่ง และกล่าวคำมั่นต่อสมาชิกสมัชชาแห่งชาติและประชาชน โดยถ่ายทอดสดทางโทรทัศน์และวิทยุให้ผู้มีสิทธิเลือกตั้งและประชาชนทั่วประเทศได้รับชม

**อ้างอิง**
หมวดหมู่:ประธานาธิบดีเวียดนาม
หมวดหมู่:นายกรัฐมนตรีเวียดนาม
หมวดหมู่:รองนายกรัฐมนตรีเวียดนาม
หมวดหมู่:บุคคลจากจังหวัดกว๋างนาม